Kari Blakstad
Store norske leksikon,Kunst og estetikk,Dans,Scenisk dans,Klassisk ballett,Klassisk ballett: norske kunstnere og kompanier
Kari Blakstad er en norsk balletdanser, koreograf og pedagog. Hun ble utdannet ved Rita Toris Ballettskole.
Som solist i Operaballetten i 1960–1969 utviklet hun sitt dramatiske talent i hovedroller både i klassiske balletter og i mer moderne. Blakstad debuterte som koreograf i 1971 med I all evighet, inspirert av Gustav Vigeland til Antonio Vivaldis musikk. Forestillingen ble først oppført på Operaens Ballettverksted, og den ble senere vist på Operaballettens USA-turné og i NRK Fjernsynet.Hun koreograferte flere bestillingsverk for Operaballetten, blant annet Hedda 1978 til kompaniets 20-årsjubileum og Henrik Ibsens 150-årsjubileum.Kari Blakstad var leder av Norsk Ballettforbund (nå Norske Dansekunstnere) i 1969–1970. Hun var engasjert i etableringen av Studio Oscar, Norsk Danseteater og Statens balletthøgskole (nå del av Kunsthøgskolen i Oslo). Les mer i Store norske leksikon ballett koreografi Dans i Norge